CELEX: 62017CN0271
Language: el
Date: 2017-05-18 00:00:00
Title: Υπόθεση C-271/17: Αίτηση προδικαστικής αποφάσεως την οποία υπέβαλε το Rechtbank Amsterdam (Κάτω Χώρες) στις 18 Μαΐου 2017 — Openbaar Ministerie κατά Sławomir Andrzej Zdziaszek

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/24
            
         Αίτηση προδικαστικής αποφάσεως την οποία υπέβαλε το Rechtbank Amsterdam (Κάτω Χώρες) στις 18 Μαΐου 2017 — Openbaar Ministerie κατά Sławomir Andrzej Zdziaszek
   (Υπόθεση C-271/17)
   (2017/C 277/35)
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank Amsterdam
   
      Διάδικοι στην υπόθεση της κύριας δίκης
   
   
      Διώκουσα αρχή: Openbaar Ministerie
   
      Εκζητούμενος: Sławomir Andrzej Zdziaszek
   
      Προδικαστικά ερωτήματα
   
   
               1)
            
            
               Μήπως μια διαδικασία
               
                           —
                        
                        
                           στο πλαίσιο της οποίας ο δικαστής του κράτους μέλους εκδόσεως αποφαίνεται σχετικά με τη συγχώνευση χωριστών στερητικών της ελευθερίας ποινών, στις οποίες ο ενδιαφερόμενος είχε προηγουμένως καταδικαστεί αμετάκλητα, σε μία στερητική της ελευθερίας ποινή και/ή σχετικά με τη μείωση μιας συνολικής στερητικής της ελευθερίας ποινής στην οποία ο ενδιαφερόμενος είχε προηγουμένως καταδικαστεί αμετάκλητα και
                        
                     
                           —
                        
                        
                           στο πλαίσιο της οποίας ο δικαστής αυτός δεν εξετάζει πλέον το ζήτημα της ενοχής,
                        
                     όπως η διαδικασία που οδήγησε στην «cumulative sentence» της 25ης Μαρτίου 2014, είναι «δίκη που οδήγησε στην έκδοση της απόφασης» κατά την έννοια της εισαγωγικής φράσεως του άρθρου 4α, παράγραφος 1, της αποφάσεως-πλαισίου 2002/584/ΔΕΥ (1);
            
         
               2)
            
            
               Δύναται η δικαστική αρχή εκτελέσεως:
               
                           —
                        
                        
                           σε περίπτωση κατά την οποία ο εκζητούμενος δεν εμφανίστηκε στη δίκη που οδήγησε στην έκδοση της αποφάσεως,
                        
                     
                           —
                        
                        
                           αλλά κατά την οποία, ούτε στο ΕΕΣ ούτε στις συμπληρωματικές πληροφορίες που ζητήθηκαν βάσει του άρθρου 15, παράγραφος 2, της αποφάσεως-πλαισίου 2002/584/ΔΕΥ, η δικαστική αρχή εκδόσεως προέβη σε ανακοινώσεις σχετικά με τη δυνατότητα εφαρμογής μιας ή περισσοτέρων εκ των περιστάσεων τις οποίες αφορούν τα στοιχεία α' έως δ' του άρθρου 4α, παράγραφος 1, της αποφάσεως-πλαισίου 2002/584/ΔΕΥ, σύμφωνα με τη διατύπωση μιας ή περισσοτέρων εκ των περιπτώσεων που αναφέρει το στοιχείο δ', σημείο 3, του εντύπου-ΕΕΣ,
                        
                     να συναγάγει, έστω και για αυτόν τον λόγο, ότι δεν πληρούται καμία από τις προϋποθέσεις του άρθρου 4α, παράγραφος 1, αρχή και στοιχεία α' έως δ', της αποφάσεως-πλαισίου και να αρνηθεί, έστω και για αυτόν τον λόγο, την εκτέλεση του ΕΕΣ;
            
         
               3)
            
            
               Μήπως μια διαδικασία επί ενδίκου μέσου
               
                           —
                        
                        
                           στο πλαίσιο της οποίας η υπόθεση εξετάστηκε επί της ουσίας και
                        
                     
                           —
                        
                        
                           η οποία οδήγησε σε (νέα) καταδίκη του ενδιαφερομένου και/ή στην επικύρωση της καταδίκης που είχε απαγγελθεί με την πρωτόδικη απόφαση,
                        
                     
                           —
                        
                        
                           όταν το ΕΕΣ αποσκοπεί στην εκτέλεση της καταδίκης αυτής,
                        
                     συνιστά τη «δίκη που οδήγησε στην έκδοση της απόφασης» κατά την έννοια του άρθρου 4α, παράγραφος 1, της αποφάσεως-πλαισίου 2002/584/ΔΕΥ;
            
         
      (1)  Απόφαση-πλαίσιο του Συμβουλίου, της 13ης Ιουνίου 2002, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών (EE 2002, L 190, σ. 1).